શ્રીનગરની ચિનાર કોરના જનરલ ઓફિસર કમાન્ડિંગ લેફ્ટનન્ટ જનરલ સતીશ દુઆએ અગાઉ કહ્યું કે અભિયાન પુરું કરવાની કોઈ સમયમર્યાદા નહોતી. કોઈ ઉતાવળ નહોતી. અમારો મુખ્ય હેતુ અમને વધુ કોઈ નુક્સાન ન થાય તે જોવાનું છે. ઈમારતને મુક્ત કરાવવામાં જેટલો સમય લાગશે તેટલો અમે લઈશું. આ અભિયાનમાં વિશેષ દળોને લગાડવામાં આવ્યા હતા. ઈડીઆઈ સંકુલ ખૂબ વિશાળ હોવાને લીધે પણ અભિયાનનો અંત મોડો આવ્યો હતો. લગભગ ૧૫ એકરમાં ફેલાયેલા સંકુલમાં ત્રણ ઈમારતો છે.